**民眾安全服務隊**（簡稱**民安隊**，**C**ivil **A**id **S**ervice，縮寫**CAS**）係中華人民共和國香港特別行政區保安局轄下嘅輔助紀律部隊之一，於1952年成立，初期係一支備戰嘅民防單位，但經過多年發展，轉型成為服務多元化嘅輔助組織，當發生天災人禍時，執行各種應急服務，保護香港市民及公眾，協助減輕正規紀律部隊嘅工作負擔。現任民眾安全服務隊處長係羅仁禮先生，領導3,634名成人隊員及4,032名民安隊少年團員。

**民眾安全服務處**編制人數為103人，包括一名首長級人員（總參事），其餘係部門人員以及一般職系人員。佢哋嘅工作係為民眾安全服務隊志願人員提供行動策劃及管制、隊員訓練、行政以及後勤支援。部份職系人員需要同時兼任民眾安全服務隊嘅志願工作。民眾安全服務處總參事暨現任民眾安全服務隊副處長（行動）係林國華。

民眾安全服務隊被譽為亞洲其中一支最優秀嘅志願輔助部隊，係世界各地同類志願工作團體嘅典範之一。

口號
--

「救急扶危，服務社會」。

理想
--

「成為香港一支優秀嘅輔助部隊，喺發生任何緊急事故時提供民間支援服務；同時協助培育部隊及少年團成員成為未來領袖以及負責任嘅公民。」

職能
--

民眾安全服務隊嘅職能如下：

* 支援香港正規拯救部隊嘅工作，例如協助正規紀律部隊執行抗災、山嶺搜索及拯救遇險生還者、水災搶救、撲滅山火等；
* 喺大型公開節目舉辦時協助警方進行人群控制以及維持現場秩序等工作；
* 定時巡邏郊野公園、遠足徑，協助遇險嘅登山人士；
* 喺政府部門或非政府機構舉辦嘅大型活動中表演，提高參與活動者對活動嘅興趣；
* 為政府部門或非政府機構提供山野活動安全以及搶救等嘅訓練課程，及提供顧問服務；
* 為青少年提供紀律訓練、技能訓練等課程，旨在培養青少年嘅公民責任感。

歷史
--

香港政府於1952年仿傚英國政府嘅防空救護隊（Air Raid Precaution Corp）成立民眾安全服務隊。而成立初期，成員主要來自戰前嘅香港防空救護隊。當時擔當備戰民防單位，經半世紀嘅發展後，已經成為工作廣泛嘅輔助組織。

### 歷任處長

* **民眾安全服務隊處長（Commissioner）**
	+ Charles Edward Michael Terry（1952年─1968年）
	+ 胡百全 CBE,JP（1968年─1977年）
	+ 羅保 CBE（1977年─1992年）
	+ 梁乃鵬 GBS,OBE,JP（1993年─2007年）
	+ 李樹榮（2008年─2019年）
	+ 羅仁禮（2019年─）

### 徽章

自1952年起，民安隊就用以藍白色為主調嘅圓形徽章，上方配以唔同嘅配飾。香港回歸以前及以後，樣式並無重大改變，其中更改有以下兩點：

* 代表伊利沙伯二世女皇嘅皇冠改為香港特別行政區嘅紫荊花區徽，令原本只有藍白二色嘅徽章，增加上紅色。
* 原本徽章中只有民安隊英文名嘅簡稱（CAS），回歸後改以中文簡稱及英文全稱（香港民安隊 及 Civil Aid Service Hong Kong）取代。

職級
--

* **處長**
	+ 處長（SVII 高七級長官）
* **長官職級**
	+ 副處長（VII 七級長官）
	+ 高級助理處長（VII 七級長官）
	+ 助理處長(總指揮)（VII 七級長官）
	+ 副總指揮、訓練學校校長 及總審核主任（SVI 高六級長官）
	+ 首席參事、助理總指揮、 訓練學校副校長及 副總審核主任（VI 六級長官）
	+ 高級參事、中隊指揮官（SV 高五級長官）
	+ 參事、中隊副指揮官及 組群指揮官（V 五級長官）
	+ 助理參事及分隊指揮官（IV 四級長官）
	+ 見習長官（IV 四級長官（見習））
* **其他職級**
	+ 總小隊長（SIII 高三級隊員）
	+ 高級小隊長（SIII 高三級隊員）
	+ 小隊長（III 三級隊員）
	+ 副小隊長（II 二級隊員）
	+ 高級隊員（SI 高一級隊員）
	+ 隊員（I 一級隊員）

獎章
--

* **長期服務獎章**
	+ 長期服務白金章（服務滿30年）
	+ 長期服務金章（服務滿25年）
	+ 長期服務銀章（服務滿20年）
	+ 長期服務銅章（服務滿15年）

民眾安全服務隊總部
---------

**民眾安全服務隊總部**位於香港九龍油麻地西渡華路8號，鄰近西九龍公路同新油麻地避風塘，接連消防處西九龍救援訓練中心；總部樓高8層，建築面積達11,250平方米，大樓為民眾安全服務隊提供現代化嘅訓練、行動及指揮設施，包括課室、飯堂、禮堂、體能訓練中心、中央指揮中心以及天台花園等等。總部大樓喺2006年8月11日由當時行政長官曾蔭權以及當時民眾安全服務隊處長梁乃鵬博士主持開幕。

新大樓取代咗民眾安全服務隊喺銅鑼灣加路連山道100號嘅舊總部大樓、位於旺角嘅九龍訓練中心以及位於紅磡嘅少年訓練中心。

山嶺搜救中隊
------

**山嶺搜救中隊**（英文：**M**ountain **S**earch **a**nd **R**escue Company，縮寫：**MSaR**）前稱**攀山搶救隊**（英文**M**ountain **R**escue **U**nit，縮寫：**MRU**），於1969年成立，隸屬民眾安全服務隊，主要責任係負責山嶺搜索及拯救任務，同時包括協助搜索失蹤人士。此外，亦會向公眾及其他紀律部隊提供登山安全教育以至高空工作訓練等等。

### 座右銘

* 中文：攀山越領，拯救險困，時刻候命，服務社群。
* 英文：Always ready to help mountaineers in need。

### 組織

#### 總部

前攀山搶救隊總部位於九龍亞皆老街前九龍訓練中心內，現時山嶺搜救中隊嘅總部位於九龍油麻地渡華路8號民眾安全服務隊總部。

#### 人員

目前，山嶺搜救隊有83名長官以及163名隊員，大部分為志願人員。輪流當值及侯命，以應付攀山搶救任務。

### 歷史

喺第二次世界大戰期間，英國各地飛機失事意外頻生。1943年7月6日，英國皇家空軍攀山搶救組獲准成立，以應付有關山野嘅拯救任務。及後，該隊服務擴展至香港、馬來西亞以及塞浦路斯等地。

1967年，駐守啟德機場嘅英國皇家空軍攀山搶救隊因為資源問題宣布解散，並且將山嶺拯救任務交出，希望由香港政府接手。經過多個政府部門商議，最後由民眾安全服務隊接任相關任務，並且於1969年成立攀山搶救隊。建隊初期，英國皇家空軍提供基本訓練同埋指導，令攀山搶救隊得以穩步成長。

早期，攀山搶救隊分為香港攀山搶救隊同九龍攀山搶救隊。喺1972年海底隧道通車後，為咗集中資源，兩隊合併為一隊，駐守亞皆老街九龍訓練中心。

1976年開始，攀山搶救隊開始選派隊員前往英國接受高級山嶺搶救訓練，並且安排去皇家空軍攀山搶救中心學習。1993年，攀山搶救隊選派隊員隨同英國皇家空軍人員去到尼泊爾參與遠足耐力訓練。1997年，攀山搶救隊開始召募第一批女隊員。

2005年，攀山搶救隊改組並易名為山嶺搜救中隊。

自從八仙嶺山火導致多人死傷後，政府飛行服務隊同香港消防處都加強咗山嶺拯救能力同積極參與行動，因此攀山搶救隊直接參與行動嘅機會日漸減少。

山嶺搜救中隊曾經參與過唔少攀山搶救行動，包括梧桐寨山難、多次發生喺獅子山嘅墮崖事故以及雞寮山泥傾瀉事件，此外亦參與過關閉望后石難民營及SARS肆虐期間疏散淘大花園居民去隔離營等行動。

緊急救援中隊
------

**緊急救援中隊**（**E**mergency **R**escue Company，**ER**），隸屬於民眾安全服務隊特遣部隊。當香港發生災難例如水浸、山泥傾瀉、或者颱風嘅時候，協助正規部隊疏散及拯救災民。隊員都善於利用各類拯救器材包括鋁梯、鍊鋸、船床、氣弧切割器、強力氣墊等。

### 歷史

緊急救援中隊成立於1982年，當時稱為**緊急救援隊**（**E**mergency **U**nit，**EU**），緊急救援隊前身係搶救隊。隊員喺2008年6月暴雨、2009年颱風巨爵襲港期間，都有奉召出動，協助疏散居民及清理山泥等任務。

民安隊少年團
------

**民安隊少年團**（英文：**C**ivil **A**id **S**ervice **C**adet **C**orps，縮寫：**CASCC**）成立於1968年，係民眾安全服務隊嘅一部分，隊員年齡由12至17歲，係香港其中一個青少年制服團體。少年團為團員提供訓練課程（例如人群管理及郊野巡邏等）、活動、社會服務。

年滿12歲又未滿16歲嘅青少年可以申請加入民安隊少年團。當少年團團員年滿18歲時，其少年團員身份會被終止。

### 歷史

1967年，香港發生六七暴動。由於喺暴動之中，有滋事分子上街搗亂及大量土製炸彈嘅出現，令唔少學校被逼停課，有部分青少年亦上街參與社會運動及擾亂社會秩序。暴動平定後第二年（1968年），香港政府喺民眾安全服務隊嘅架構中加入少年團，目的係為咗令青少年將課餘時間貢獻香港社會，而唔係上街參與社會運動及擾亂社會秩序。

成立初期，全香港只有兩個支隊：筲箕灣支隊及黃大仙支隊。後嚟，民安隊少年團架構不斷擴大，支隊亦越來越多。支隊名稱亦由本來以地區命名改為以英文及數字命名，例如上述嘅筲箕灣支隊而家叫做CA4分隊組群，而黃大仙支隊就變成CB3分隊組群。

### 架構

民安隊少年團由少年團總指揮直接指揮，並且向高級助理處長（發展及少年事務）負責。屬下設一個少年團總部負責統籌整個少年團嘅行政工作，由民眾安全服務處行動及訓練組（少年團）協助日常工作。1999年10月民眾安全服務隊改變組織後分為4個中隊：香港島及離島嘅分隊屬A中隊，九龍區嘅分隊屬於B中隊，而新界區嘅分隊就分別屬於C及D中隊。根據情況共劃分為16分隊組群（Platoon Group），每分隊組群由一名組群指揮官負責，而每一個分隊組群再分為4個分隊（Platoon），合共64個分隊，各由一位分隊指揮官統領。

民眾安全服務處隸屬政府部門，接受政府撥款，因此參加民安隊少年團亦受到政府資助，隊員嘅制服由部隊提供，退隊及退休時要交還。另外，隊員參與社會服務及訓練喺既定條件下有膳食津貼，但係喺部份情況下會由民安隊福利中隊或膳食供應商直接提供膳食以代替發放津貼。

### 遴選培訓

投考人需要年滿12歲、但未到16歲；持有香港身份證；能夠講流利粵語及閱讀中文；獲得家長或監護人書面同意；填妥及交回入隊申請書後，民眾安全服務隊會作出初步甄選，其後會安排面試及體格檢驗。

通過面試及體格測驗嘅少年需接受長達29個鐘嘅啟導訓練課程及逢週六下晝約3至5個鐘其他訓練內容。團員嘅出席率每年需要達到70個鐘或者所屬組別嘅總訓練時數嘅75%，先算係符合效率要求。

### 津貼

民眾安全服務隊少年團團員唔會獲得發配薪酬或者津貼，但係出席訓練連續8個鐘或以上可以獲得發配口糧津貼；出席訓練連續4個鐘就口糧津貼減半。多項訓練課程都以自我增值形式舉辦，無津貼。

### 階級

* 高級少年領袖 (SCL)
* 少年領袖 (CL)
* 副少年領袖 (DCL)
* 高級團員 (SC)
* 團員 (C)

相
-

* 民眾安全服務隊總部民眾安全服務隊總部
* 舊民安隊九龍訓練中心舊民安隊九龍訓練中心
* 民安隊電單車表演隊民安隊電單車表演隊
* 民眾安全服務隊，港島訓練中心北面外貌民眾安全服務隊，港島訓練中心北面外貌
* 毗連民眾安全服務隊總部嘅消防處西九龍救援訓練中心，部分設施由兩部門共用。毗連民眾安全服務隊總部嘅消防處西九龍救援訓練中心，部分設施由兩部門共用。
* 民眾安全服務隊隊員民眾安全服務隊隊員
* 山嶺搜救隊平治G級300CDI拯救車（AM5906）山嶺搜救隊平治G級300CDI拯救車（AM5906）

睇埋
--

* 醫療輔助隊
* 香港輔助警察隊

參考
--

1. ↑  理想、使命與信念
2. ↑  〈民安隊60週年紀念特刊〉. 原著喺2016年3月4號歸檔. 喺2013年1月23號搵到.
3. ↑   互聯網檔案館嘅歸檔，歸檔日期2011年10月19號，.（繁體中文 - 香港）
4. ↑   互聯網檔案館嘅歸檔，歸檔日期2011年10月19號，.（繁體中文 - 香港）
5. ↑   互聯網檔案館嘅歸檔，歸檔日期2008年9月29號，.（繁體中文 - 香港）
6. ↑   互聯網檔案館嘅歸檔，歸檔日期2008年12月9號，.（繁體中文 - 香港）
7. ↑  應急服務
8. ↑  專題新聞：大澳水浸高過人頭  《太陽報》 2009年09月16日

出面網頁
----


維基同享有多媒體嘅嘢：  
**Civil Aid Service**

* 香港特別行政區政府 民眾安全服務隊
* 民安隊數碼天地
* 民安隊宣傳片2009
* 民眾安全服務隊新總部大樓開幕（附圖）

### 書籍

* 生死邊懸 攀山搶救隊的故事
* 拯救行動 泛華發行

### 短片

* 香港電台《拯救行動999－紅色後盾》（Part 1）
* 香港電台《拯救行動999－紅色後盾》（Part 2）

| * 睇
* 傾
* 改
香港特別行政區政府部門 |
| --- |
| 

| 行政長官直屬部門 |
| --- |
| 公務員敍用委員會 · 申訴專員公署 · 廉政公署 · 審計署 · 政策創新與統籌辦事處 · 行政長官辦公室 · 維護國家安全委員會 |

 | 香港特別行政區區徽 |
| 

| 直屬於司長（三司） |
| --- |
| 政務司司長 | 政務司司長辦公室（行政署 > （禮賓處 - 政府檔案處 - 前任行政長官辦公室 ）- 效率促進組（1823電話中心） - 政策及項目統籌處 - 人口政策督導委員會） |
| 財政司司長 | 財政司司長辦公室（經濟分析及方便營商處） - 香港金融管理局 |
| 律政司司長 | 律政司 |

 |
| 

| 政府總部（十五決策局） |
| --- |
| 由政務司司長領導 | 公務員事務局 · 政制及內地事務局 · 教育局（公益少年團） · 環境及生態局（能源科及可持續發展科） · 醫務衞生局 · 民政及青年事務局 · 勞工及福利局 · 保安局（禁毒處 · 截取通訊及監察事務專員秘書處） · 文化體育及旅遊局 |
| 財政司司長轄下部門 | 運輸及物流局（運輸科＞民航意外調查機構） · 商務及經濟發展局（「一帶一路」辦公室） · 通訊及創意產業科） · 房屋局（一手住宅物業銷售監管局） · 創新科技及工業局 · 發展局（規劃地政科 · 工務科＞（起動九龍東辦事處 · 文物保育專員辦事處）） · 財經事務及庫務局（財經事務科＞（市場失當行為審裁處 · 證券及期貨事務上訴審裁處） · 庫務科） |

 |
| 

| 各決策局轄下部門 |
| --- |
| 【公】 | 公務及司法人員薪俸及服務條件諮詢委員會聯合秘書處 |
| 【政】 | 選舉事務處 · 香港特別行政區政府駐北京辦事處 · 香港經濟貿易辦事處 · ~~香港經濟貿易文化辦事處~~ |
| 【教】 | 大學教育資助委員會秘書處 · 在職家庭及學生資助事務處（學生資助處） |
| 【環】 | 環境保護署 · 漁農自然護理署 · 香港天文台 · 食物環境衞生署（食物安全中心 · 私營骨灰安置所事務辦事處） · 政府化驗所 |
| 【醫】 | 衞生署（衞生防護中心 · 衞生署控煙酒辦公室 · 紅絲帶中心） |
| 【民】 | 民政事務總署（民政事務處（專員） · 牌照事務處） · 政府新聞處 |
| 【勞】 | 勞工處 · 社會福利署 · 在職家庭及學生資助事務處（在職家庭津貼辦事處） |
| 【保】 | 醫療輔助隊 · 民眾安全服務隊 · 懲教署 · 香港海關 · 香港消防處 · 政府飛行服務隊 · 香港警務處（香港輔助警察隊） · 入境事務處 |
| 【文】 | 康樂及文化事務署（古物古蹟辦事處 · 文物修復辦事處 · 音樂事務處） · 旅遊事務署（旅行代理商註冊處） |
| 【運】 | 民航處 · 路政署 · 海事處 · 運輸署 |
| 【商】 | 知識產權署 · 投資推廣署 · 通訊事務管理局辦公室（電影、報刊及物品管理辦事處） · 香港郵政 · 香港電台 · 工業貿易署 · 香港經濟貿易辦事處 (海外) |
| 【房】 | 房屋署 |
| 【創】 | 創新科技署 · 政府資訊科技總監辦公室 · 效率促進辦公室（1823電話中心） |
| 【發】 | 建築署 · 屋宇署 · 土木工程拓展署 · 渠務署 · 機電工程署 · 地政總署 · 土地註冊處 · 規劃署 · 水務署 |
| 【財】 | 政府統計處 · 公司註冊處 · 政府物流服務署 · 政府產業署 · 稅務局 · 破產管理署 · 差餉物業估價署 · 庫務署 |

 |
| 註1：（ ） - 屬下部門；> - 部門架構；【 】- 各決策局註2：各決策局、部門轄下嘅公營機構唔列出。 |
| 睇埋：香港公營機構、香港政府以前嘅部門機構 |